Эвтархойн Ахьмада шеца юьхь йоцуш каъмел деш санна хеттера Эпенди-Хьаьжина. Делахь а хаийтира Мехк-кхелой, Шари1атан суьдой, къанойн кхеташоной барт бина, Кунта-Хьаьже дан хаттарш кечдина. Тхуна кхин цхьа х1ума а хиъна, Кунта-Хьаьжас, Баматгира-Хьаьжица барт а бина керла шайхаш кхиош йолу лакхара хьуьжар схьайиллина. Далла муьт1ахь волу суьпа стаг схьа а хоржий, цунна накъашбандийн т1ерикъатехь болчара санна хьехамаш ца беш, массо а 1илма 1ама ца деш, 40 де-буьйсанна халвата а хаавой, цуьнга Делан гергарчу нахаца къамел дойту боху цара. И стенгара даьлла хаа лаьа тхуна.